《送李补阙摄御史充河西节度判官》
唐代·孙逖

昔年叨补衮，边地亦埋轮。官序惭先达，才名畏后人。

西戎虽献款，上策耻和亲。早赴前军幕，长清外域尘。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。